APSTIPRINĀTS

VSIA „Autotransporta direkcija”

 iepirkuma komisijas

2018. gada 6. decembra sēdē

protokols Nr. AD 2018/8-2

**Valsts SIA ″Autotransporta direkcija″**

**iepirkums**

**"Ziņu aģentūras, mediju monitoringa un publicitātes analīzes pakalpojumi VSIA “Autotransporta direkcija” vajadzībām"**

(identifikācijas numurs AD 2018/8)

**NOLIKUMS PRETENDENTIEM**

1. **Vispārīgā informācija par iepirkumu**
	1. Iepirkums tiek veikts Publisko iepirkumu likuma 9.panta kārtībā.
	2. Iepirkuma identifikācijas numurs – AD 2018/8.
	3. Pasūtītājs ir Valsts SIA "Autotransporta direkcija", Vaļņu ielā 30, Rīga, LV-1050 (turpmāk – Pasūtītājs).
	4. Iepirkumu organizē ar Valsts SIA “Autotransporta direkcija” valdes locekļa M. Jaunupa 2017. gada 29. decembra rīkojumu Nr.2.3/45 „Par iepirkuma komisijas izveidi” apstiprināta iepirkuma komisija, kas sastāv no 6 komisijas locekļiem.
	5. Pasūtītāja kontaktpersona: Juridiskās daļas juriste Rita Grantiņa, tālrunis 67356128, e-pasta adrese atd@atd.lv
	6. Nolikums un cita ar iepirkumu saistīta informācija ir publiski pieejama VSIA “Autotransporta direkcija” tīmekļa vietnē [*www.atd.lv*](http://www.atd.lv) sadaļā “Par mums/Iepirkumi”.
2. **Iepirkuma priekšmets**

2.1. Iepirkuma priekšmets ir ziņu aģentūras, mediju monitoringa un publicitātes analīzes pakalpojumu sniegšana atbilstoši tehniskajai specifikācijai (Nolikuma 2. pielikums).

2.2. Iepirkuma priekšmetu veido ziņu lenta, mediju un sociālās saziņas monitorings, VSIA “Autotransporta direkcija” publicitātes kvantitatīvā analīze.

2.3. Iepirkuma CPV kods 92400000-5 (ziņu aģentūras pakalpojumi).

2.4. Iepirkuma rezultātā tiks slēgts pakalpojumu līgums, ievērojot Publisko iepirkumu likuma (turpmāk – PIL) 60. un 61.pantā noteikto.

2.5. Iepirkuma līguma izpildes termiņš: no 2019. gada 19.janvāra līdz 2021. gada 31.janvārim.

2.6. Plānotā līgumcena 24 000.00 EUR, neieskaitot PVN.

2.7. Līguma izpildes vieta – Latvijas Republika.

1. **Piedāvājuma iesniegšanas laiks un vieta**
	1. Pretendents var iesniegt vienu piedāvājumu.
	2. Piedāvājumi var tikt iesniegti personīgi vai sūtot pa pastu līdz **2018. gada 18. decembra plkst.11:00.** Pasta sūtījumam jābūt nogādātam 3.2. punktā norādītajā adresē līdz iepriekš minētajam termiņam.
	3. Piedāvājuma iesniegšanas vieta un laiki: Valsts SIA „Autotransporta direkcija”, Vaļņu ielā 30, Rīga, LV-1050, 225. kabinets, no plkst. 8.30-12.00 un no 13.00-17:00 (piektdienās līdz 16:30).
	4. Iesniegtie piedāvājumi, kas iesniegti līdz piedāvājuma iesniegšanas termiņa beigām, netiek atdoti atpakaļ pretendentiem. Iepirkuma izbeigšanas gadījumā iesniegtie piedāvājumi netiek atdoti atpakaļ pretendentiem.
	5. Piedāvājumi, kas tiks iesniegti pēc norādītā termiņa, netiks vērtēti un neatvērtā veidā atdoti pretendentam.
	6. Piedāvājuma grozīšanas un atsaukšanas noteikumi:
		1. pirms Piedāvājuma iesniegšanas termiņa beigām Pretendents var grozīt iesniegto Piedāvājumu. Piedāvājuma grozījumi jāiesniedz līdz Piedāvājuma iesniegšanas termiņa beigām, norādot uz aploksnes papildus Nolikuma 4.1.punktā norādītajai informācijai atzīmi – „GROZĪJUMI”;
		2. Piedāvājuma atsaukums jāiesniedz rakstiski iesnieguma formā. Atsaukumam ir bezierunu raksturs, tas izslēdz Pretendenta tālāku dalību Iepirkumā;
		3. pēc Piedāvājuma iesniegšanas termiņa beigām Pretendents iesniegto Piedāvājumu nevar grozīt.
2. **Piedāvājuma noformēšana**

### Piedāvājumu iesniedz aizzīmogotā aploksnē ar norādi:

|  |
| --- |
| **Ziņu aģentūras, mediju monitoringa un publicitātes analīzes pakalpojumi VSIA “Autotransporta direkcija” vajadzībām****(identifikācijas Nr. AD 2018/8)** ***Pretendenta komercsabiedrības nosaukums un juridiskā adrese******tālruņa un faksa numuri, e-pasta adrese*****Neatvērt līdz 2018. gada 18.decembra plkst.11.00** |

### Piedāvājums jāiesniedz 2 (divos) eksemplāros – viensoriģināls unvienaapliecināta kopija. Katra eksemplāra pirmās lapas augšējā labās puses stūrī ievieto attiecīgu uzrakstu („**KOPIJA**” vai „**ORIĢINĀLS**”).

4.2. Pretendents Piedāvājumā iekļauj šādus dokumentus:

* + 1. Pretendenta pieteikums dalībai Iepirkumā, kas sagatavots atbilstoši Nolikuma 1.pielikumā “Pieteikums dalībai Iepirkumā” noteiktajam;
		2. Pretendenta atlases dokumentus, kas sagatavoti atbilstoši Nolikuma 6. punktā “Atlases iesniedzamie dokumenti” noteiktajam,
		3. Pretendenta tehniskais piedāvājums, kas sagatavots atbilstoši Nolikuma 7.punktā noteiktajam un Nolikuma 2.pielikumā “Tehniskā specifikācija” noteiktajam;
		4. Pretendenta finanšu piedāvājums, kas sagatavots atbilstoši Nolikuma 7.punktā noteiktajam un Nolikuma 3.pielikumā „Finanšu piedāvājums**”** noteiktajam;
		5. Līguma projekts, kas ietver Nolikuma 2.pielikumā „Tehniskā specifikācija” minētās prasības un Publisko iepirkuma likuma 60. un 61.pantā norādītās prasības.
	1. Pretendenta Piedāvājumam jābūt cauršūtam tā, lai dokumentus nebūtu iespējams atdalīt, un ievietotam aploksnē, kas noformēta atbilstoši Nolikuma 4.1. punktānoteiktajām Piedāvājuma noformēšanas prasībām. Piedāvājuma lapām jābūt numurētām. Uz pēdējās lapas aizmugures jānorāda cauršūto lapu skaits, ko ar savu parakstu apliecina Pretendenta parakstiesīgā persona vai Pretendenta pilnvarotā persona;
	2. Pretendenta Piedāvājumam un visiem tam pievienotajiem dokumentiem ir jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.
	3. Pretendents Piedāvājumu sagatavo latviešu valodā. Pretendents noformē svešvalodā iesniegto dokumentu tulkojumus latviešu valodā atbilstoši Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā” noteiktajai kārtībai.
	4. Pretendents, iesniedzot Piedāvājumu, ir tiesīgs visu iesniegto dokumentu kopiju un tulkojumu pareizību apliecināt ar vienu apliecinājumu attiecīgā dokumentu kopuma pēdējā lapā.
	5. Pretendenta Piedāvājumā iekļautos dokumentus paraksta Pretendenta paraksttiesīgā persona. Ja Piedāvājuma oriģinālu paraksta Pretendenta pilnvarota persona, Piedāvājuma dokumentiem pievieno attiecīgo pilnvaru (kopiju).
	6. Pretendenta Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem.
	7. Ja Pretendenta ieskatā kāda no Piedāvājuma sastāvdaļām ir uzskatāma par komercnoslēpumu, Pretendents to norāda savā Piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, tajā skaitā Nolikumā iekļautā informācija.
	8. **Piedāvājumu atvēršanai nav paredzēta atklāta Piedāvājumu atvēršanas sanāksme.**
1. **Prasības pretendentiem :**
	1. Pretendents ir fiziska vai juridiska persona, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus un kura ir iesniegusi piedāvājumu saskaņā šī nolikumā norādītajām prasībām.
	2. Pretendentu atlases prasības ir obligātas visiem pretendentiem, kas vēlas piedalīties iepirkumā un iegūt tiesības slēgt iepirkuma līgumu.
	3. Piedalīšanās iepirkumā ir pretendenta brīvas gribas izpausme. Iesniedzot savu piedāvājumu iepirkumā, pretendents visā pilnībā pieņem un ir gatavs pildīt visas Nolikumā ietvertās prasības un noteikumus.
	4. Komisija izslēdz pretendentu no turpmākās dalības iepirkumā, ja uz pretendentu attiecas kāds no Publisko iepirkumu likuma 9.panta astotajā daļā minētajiem izslēgšanas gadījumiem. Pretendentu izslēgšanas gadījumu pārbaudi komisija veiks atbilstoši Publisko iepirkumu likuma 9.pantā noteiktajai kārtībai.
	5. **Atlases prasības pretendentiem:**
		1. Pretendentam ir jābūt reģistrētam atbilstoši attiecīgās valsts normatīvo aktu prasībām;
		2. Pretendentam jābūt vismaz trīs gadu pieredzei sniegt līdzvērtīgu pakalpojumu kā norādīts tehniskajā specifikācijā. Pretendents savu pieredzi raksturo un apliecina, aizpildot pieredzes aprakstu atbilstoši Instrukcijas 4. pielikumam.
2. **Atlases (iesniedzamie) dokumenti**
	1. Pretendenta parakstīts pieteikums (Nolikuma 1. pielikums). Pieteikumu paraksta Pretendenta parakstiesīgā persona vai tā pilnvarota persona. Ja piedāvājumu iesniedz personu apvienība, visi apvienības dalībnieki paraksta pieteikumu par piedalīšanos iepirkumā (izņemot gadījumu, ja personu apvienības dalībniekam saskaņā ar pilnvaru ir tiesības pārstāvēt personu apvienību atsevišķi).
	2. Ja pretendents nav Latvijā reģistrēts uzņēmums, pretendentam jāiesniedz ārvalstu uzņēmumiem kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts likumā noteiktajos gadījumos un likumā noteiktajā kārtībā.
	3. Uzņēmumu reģistrā vai līdzvērtīga uzņēmējdarbību/komercdarbību reģistrējošā iestādē ārvalstī norādītā pretendenta pārstāvja ar paraksta tiesībām izdota pilnvara (oriģināls) citai personai parakstīt piedāvājumu vai līgumu, ja tajā ietvertais pilnvarojums atšķiras no Uzņēmumu reģistra vai līdzvērtīgas uzņēmējdarbību/komercdarbību reģistrējošas iestādes ārvalstī izziņā norādītā pilnvarojuma.
	4. Pretendenta parakstīts Tehniskais piedāvājums atbilstoši Nolikums pretendentiem 2. pielikumā “Tehniskā specifikācija/Tehniskais piedāvājums” prasītajam.
	5. Pretendenta parakstīts Finanšu piedāvājums atbilstoši Nolikums pretendentiem 3. pielikumā “Finanšu piedāvājums” prasītajam un ievērojot Nolikums pretendentiem 7. nodaļā minēto.
	6. Pretendenta pieredzes apraksts atbilstoši Nolikums pretendentiem 4. pielikumam.
	7. Ja piedāvājumu iesniedz personu apvienība, piedāvājumā papildus norāda personu, kas iepirkumā pārstāv attiecīgo personu apvienību, katras personas atbildības sadalījumu un veicamo darbu uzskaitījumu, kā arī vienošanos par sadarbību konkrētā līguma izpildei.
	8. Ja piedāvājumu iesniedz personu apvienība, nolikuma 6.2. un 6.3. punktos minētos dokumentus iesniedz par katru no attiecīgās personu apvienības dalībniekiem.
	9. Ja pretendents savas atlases atbilstības apliecināšanai balstās uz citu personu iespējām, pretendentu atlasei papildus tiek iesniegti šādi dokumenti:

6.9.1. nolikuma 6.2.punktā prasītā informācija par personu, uz kuras iespējām pretendents balstās;

 6.9.2. Objektīvs pierādījums (piemēram, personas, uz kuras iespējām pretendents balstās, apliecinājums vai vienošanās) par sadarbību ar pretendentu konkrētā līguma izpildē, no kuras Pasūtītājs var gūt pārliecību, ka pretendenta rīcībā būs nepieciešamie resursi.

6.10. Pretendentam ir tiesības piesaistīt apakšuzņēmēju, atbilstoši Publisko iepirkumu likumā un nolikumā noteiktajam, vienlaikus nodrošinot, lai apakšuzņēmējam tiktu sniegta piegādātāja rīcībā esošā informācija, ciktāl tā apakšuzņēmējam ir nepieciešama līguma savlaicīgai un kvalitatīvai izpildei.

6.11. Pretendentam savā piedāvājumā ir jānorāda visus tos apakšuzņēmējus, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo pakalpojuma līguma daļu.

6.12. Iepirkuma līguma izpildē iesaistīto apakšuzņēmēju nomaiņa un jauna apakšuzņēmēja piesaiste jānodrošina atbilstoši Publisko iepirkumu likuma 62.pantam.

1. **Tehniskais un finanšu piedāvājums**
	1. Tehnisko piedāvājumu sagatavo atbilstoši Nolikuma 2. pielikumā „Tehniskā specifikācija/ Tehniskais piedāvājums” izvirzītajām prasībām.
	2. Finanšu piedāvājumu noformē saskaņā ar Nolikuma 3. pielikumu „Finanšu piedāvājums”.
	3. Finanšu piedāvājumā Pretendenta piedāvātajai līgumcenai ir jābūt norādītai eiro (EUR), neiekļaujot pievienotās vērtības (PVN) nodokli.
	4. Finanšu piedāvājumā pretendentam jābūt iekļautiem visiem ar pakalpojuma sniegšanu saistītiem izdevumiem, t. sk., nodokļiem un nodevām (izņemot PVN), sakaru izdevumiem, iesaistāmā personāla izdevumiem, kas saistīti ar iepirkuma līguma izpildi. Kā arī visiem iespējamiem riskiem, kas saistīti ar tirgus cenu svārstībām (t.sk. izejvielu vai materiālu iegādes cenas) plānotajā līguma izpildes laikā, jābūt iekļautiem piedāvātajā cenā. Papildus izmaksas, kas nav iekļautas un norādītas piedāvātajā cenā, noslēdzot iepirkuma līgumu, netiks ņemtas vērā.
	5. Piedāvājuma cena ir jānorāda ar precizitāti 2 (divas) zīmes aiz komata.
2. **Piedāvājuma derīguma termiņš**
	1. Piedāvājumam jābūt spēkā vismaz 60 (sešdesmit) dienas no piedāvājuma iesniegšanas termiņa beigām.
	2. Iepirkumā uzvarējušā pretendenta piedāvājumam jābūt spēkā uz visu līguma darbības termiņa laiku.
3. **Informācijas iesniegšana**
	1. Pretendents ir tiesīgs prasīt papildu informāciju par Iepirkumu, nosūtot Iepirkuma komisijai adresētu vēstuli pa pastu uz adresi: Valsts SIA “Autotransporta direkcija”, Vaļņu iela 30, Rīga, LV-1050vai faksu: + 371 67686481, vai elektroniski: atd@atd.lv. Ārpus Pasūtītāja noteiktā darba laika saņemtajiem jautājumiem, kas nosūtīti pa faksu vai elektroniski, par saņemšanas dienu uzskata nākamo darba dienu.
	2. Ja piegādātājs ir laikus pieprasījis papildu informāciju par Nolikumā iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
	3. Papildu informāciju Pasūtītājs nosūta piegādātājam, kas uzdevis jautājumu, un vienlaikus ievieto šo informāciju Pasūtītāja tīmekļa vietnē internetā: [www.atd.lv](http://www.atd.lv) sadaļā “Iepirkumi”, kurā ir pieejami Iepirkuma dokumenti, norādot arī uzdoto jautājumu. Pasūtītājs ar Iepirkumu saistītās informācijas apmaiņu nodrošina saskaņā ar PIL [38.pant](https://likumi.lv/doc.php?id=287760#p38)ā noteikto.
	4. **Informācijas apmaiņa:** informācijas apmaiņa starp Pasūtītāju un piegādātājiem notiek pa pastu, faksu vai elektroniski.
4. **Piedāvājuma vērtēšana un lēmuma pieņemšana**
	1. Piedāvājuma vērtēšanu iepirkuma komisija veic slēgtās sēdēs.
	2. Ja iepirkuma komisijas darba gaitā tiek konstatēts, ka pretendents, iesniedzot piedāvājumu, ir sniedzis nepatiesu informāciju savas atlases novērtēšanai, vispār nav sniedzis pieprasīto informāciju vai sniegtā informācija neatbilst Nolikumā pretendentiem izvirzītajām prasībām, piedāvājums tiek izslēgts no turpmākās dalības iepirkumu procedūrā.
	3. Piedāvājuma izvēles kritērijs – piedāvājums ar viszemāko cenu.
	4. Ja vairākiem piedāvājumiem ir vienādas viszemākās cenas, iepirkuma komisija pieņem pamatotu lēmumu par tā piedāvājuma izvēli, kas iesniegts pirmais.
	5. Piedāvājumu vērtēšanu Iepirkuma komisija veic šādos posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā.
		1. **1. posms** **-** piedāvājumu noformējuma pārbaude: Iepirkuma komisija pārbauda, vai piedāvājums sagatavots un noformēts atbilstoši Nolikums pretendentiem 4. punktā norādītajām prasībām;
		2. **2. posms -** pretendentu atlase: Iepirkuma komisija, ņemot vērā iesniegtos pretendentu atlases dokumentus, novērtē, vai pretendenti atbilst Nolikums pretendentiem 5. un 6. punktā norādītajām prasībām;
		3. **3. posms** - Tehniskā piedāvājuma vērtēšana: Iepirkuma komisija vērtē piedāvājumu atbilstoši Tehniskās specifikācijas/Tehniskais piedāvājums (Nolikums 2. pielikums) prasībām;
		4. **4. posms** - piedāvājumu izvēle: Iepirkuma komisija pārbauda, vai Finanšu piedāvājumā (3. pielikums) nav aritmētisko kļūdu un izvēlas pretendentu, kurš iesniedzis piedāvājumu ar viszemāko cenu. Ja Finanšu piedāvājumā konstatēta aritmētiska kļūda, Iepirkuma komisija izlabo to. Par kļūdu labojumu un laboto piedāvājuma summu Iepirkuma komisija paziņo pretendentam, kura pieļautās kļūdas ir labotas. Vērtējot Finanšu piedāvājumu, Iepirkuma komisija ņem vērā labojumus.
		5. **5. posms** - Pirms lēmuma pieņemšanas iepirkuma komisijas locekļi, Publisko iepirkumu likuma 9. panta astotajā daļā noteiktajā kārtībā, veic pāraudi attiecībā uz pretendentu, kuram būtu piešķiramas līguma slēgšanas tiesības.
	6. Iepirkuma komisija informēs pretendentus par iepirkumā izraudzīto pretendentu trīs darbadienu laikā pēc lēmuma pieņemšanas. Iepirkuma komisijas pieņemtais lēmums 3 darba dienu laikā pēc tās pieņemšanas tiks publicēts Pasūtītāja tīmekļa vietnē.
	7. Uzvarējušajam pretendentam Iepirkumu komisija nosūtīs parakstīšanai iepirkuma līgumu. Gadījumā, ja uzvarējušais pretendents Iepirkumu komisijas norādītajā termiņā (ne mazāk kā 5 darba dienas) nenogādās Pasūtītājam no uzvarējušā pretendenta puses parakstītu iepirkuma līgumu, tiks uzskatīts, ka uzvarējušais pretendents atsakās noslēgt iepirkuma līgumu, un Iepirkumu komisijai būs tiesības pieņemt lēmumu slēgt līgumu ar nākamo pretendentu vai pārtraukt iepirkumu procedūru bez līguma noslēgšanas.
	8. Atbilstoši Publisko iepirkumu likuma 9. panta astoņpadsmitajai daļai šā iepirkuma rezultātā noslēgtā iepirkuma līguma, t.sk. grozījumu (ja tādi būs), teksts tiks publicēts Autotransporta direkcijas tīmekļa vietnē *www.atd.lv* sadaļā “Par mums/Iepirkumi”. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk. nolikumā iekļautā informācija.
	9. Desmit dienu laikā pēc līguma noslēgšanas Pasūtītājs publicēs informatīvu paziņojumu par noslēgto līgumu Iepirkumu uzraudzības biroja tīmekļa vietnē.

Iepirkuma komisijas priekšsēdētājs K. Godiņš

1.pielikums
Nolikumam
ID Nr. AD2018/8

**Pieteikums**

Iepirkums “Ziņu aģentūras, mediju monitoringa un publicitātes analīzes pakalpojumi
VSIA “Autotransporta direkcija” vajadzībām”

(identifikācijas numurs AD 218/8)

**Pieteikums dalībai Iepirkumā**

1. **Informācija par Pretendentu:**
	1. Pretendenta nosaukums/vārds, uzvārds:
	2. Reģistrācijas Nr./personas kods:
	3. Nodokļu maksātāja reģistrācijas Nr.:
	4. Juridiskā adrese/deklarētā adrese:
	5. Adrese korespondencei (tajā skaitā

Iepirkuma komisijas lēmuma saņemšanai):

* 1. Tālruņa Nr.:
	2. E-pasta adrese (tajā skaitā Iepirkuma komisijas lēmuma saņemšanai):\_\_\_\_\_\_\_\_\_\_\_\_\_\_\_\_\_\_\_
	3. Faksa Nr.:
	4. Vispārīgā interneta adrese:
1. **Informācija par Pretendenta kontaktpersonu:**
	1. Kontaktpersonas vārds, uzvārds, ieņemamais amats:
	2. Tālruņa numurs, e-pasta adrese:

**3.** Pieņemot visas Nolikumā noteiktās prasības, apliecinām, ka:

**3.1.** vēlamies piedalīties Direkcijas organizētajā iepirkumā **“Ziņu aģentūras, mediju monitoringa un publicitātes analīzes pakalpojumi VSIA “Autotransporta direkcija” vajadzībām”** (iepirkuma ident.Nr.AD 2018/8);

**3.2.** Iepirkuma Nolikumā un tā pielikumos noteiktās prasības ir skaidras un saprotamas, iebildumu un pretenziju nav;

**3.3.** visas Piedāvājumā sniegtās ziņas ir patiesas;

**4.** Informācija par to, vai Pretendenta uzņēmums un tā piesaistītā apakšuzņēmēja uzņēmums (ja attiecināms) atbilst mazā vai vidējā uzņēmuma statusam ***(ja uzņēmums atbilst mazā vai vidējā uzņēmuma statusam, Pretendents norāda “Jā”, ja neatbilst – “Nē”)***\_\_\_\_\_\_\_\_\_\_\_\_.

INFORMĀCIJA PAR APAKŠUZŅĒMĒJIEM VAI PERSONU, UZ KURAS IESPĒJĀM PRETENDENTS BALSTĀS, LAI APLIECINĀTU PRETENDENTA KVALIFIKĀCIJU

***(aizpilda, ja Pretendents Iepirkuma līguma izpildē piesaista apakšuzņēmējus vai balstās uz personas iespējām, lai apliecinātu tā atbilstību Nolikumā noteiktajām kvalifikācijas prasībām)***

|  |  |  |  |
| --- | --- | --- | --- |
| **Nr.p.k.** | **Apakšuzņēmēja vai personas, uz kuras iespējām Pretendents balstās kvalifikācijas apliecināšanai, nosaukums, reģistrācijas numurs, adrese un kontaktpersona** | **Apakšuzņēmējam nododamo darbu apjoms (% no Iepirkuma līguma kopējās cenas)**  | **Iepirkuma līguma daļas, kuras nodos izpildei apakšuzņēmējiem** |
| **1.** |  |  |  |
| **2.** |  |  |  |
| **3.** |  |  |  |

Pretendents (Pretendenta pilnvarotā persona):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ /vārds, uzvārds/ /amats/ /paraksts/

2018.gada \_\_\_.\_\_\_\_\_\_\_\_\_\_\_\_\_\_\_\_

2.pielikums
Nolikumam
ID Nr. AD 2018/8

**TEHNISKĀ SPECIFIKĀCIJA/ TEHNISKAIS PIEDĀVĀJUMS**

**Ziņu aģentūras, mediju monitoringa un publicitātes analīzes pakalpojumi VSIA “Autotransporta direkcija” vajadzībām**

 (identifikācijas Nr. AD 2018/8)

1. **Pakalpojuma saturs un ietvars**

| **Nr.** | **Informatīvo materiālu****nosaukums** | **Pakalpojumu sniegšanas obligātie nosacījumi** |
| --- | --- | --- |
| 1. | Tiešsaistes (on-line) ziņas (ziņu lente) latviešu valodā:* Sabiedriski politiskās ziņas: Latvijas ziņas, Rīgas ziņas, reģionālās, Baltijas ziņas, pasaules ziņas
* Ekonomikas un biznesa ziņas: Latvijas ziņas, Rīgas ziņas, reģionālās, Baltijas ziņas, pasaules ziņas
* Intervijas
* Paziņojumi presei
* Kalendārs
* Ziņu arhīvs
 | **Nodrošināt aktuālās ziņas latviešu valodā par sociālpolitiskām, biznesa, ekonomikas un citām tēmām, nodrošināt vidējo ziņu skaitu diennaktī:*** Latvija/sociālpolitika – ne mazāk kā 120 ziņas diennaktī
* Latvija/ bizness – ne mazāk kā 100 ziņas diennaktī
* Reģionālās ziņas – ne mazāk kā 40 ziņas diennaktī
* Ekonomikas ziņas (Latvija, Baltija, pasaule) – ne mazāk kā 100 ziņas diennaktī
* Baltijas ziņas – ne mazāk kā 20 ziņas diennaktī
* Pasaules ziņas – ne mazāk kā 50 ziņas diennaktī
* Preses relīzes – ne mazāk kā 70 relīzes diennaktī
* Intervijas un/vai analītiskie raksti – ne mazāk kā 4 oriģinālmateriāli nedēļā
* Aģentūras veidotās oriģinālās fotoreportāžas vismaz par 5 aktuāliem notikumiem dienā
* Valsts un pašvaldību iestāžu, tiesu un tiesu sistēmai piederīgo iestāžu, kā arī citu iestāžu, organizāciju un komersantu preses relīzes
* Mediju sniegts aktuālo dienas notikumu apskats kalendāra formātā
* Pretendenta arhīvi, kuros glabājas Pretendenta tīmekļa vietnē publicētās ziņas

**Nodrošināt sekojošas ziņu apstrādes funkcijas:*** Ziņas sasaiste ar iepriekšējo informāciju par notikumu
* Informācijas atlases funkcija
* Informācijas filtrēšanas funkcija
* Iespēja nepastarpināti un operatīvi atbildīgajam redaktoram nosūtīt komentāru par attiecīgo ziņu vai notikumu
* Svarīgāko ziņu iezīmēšana ziņu lentā
* To ziņu iezīmēšana ar ikonām, kuras papildinātas ar tekstu vai vizuālo informāciju (foto vai video)
 |
| 2. | Nozare „Transports un pārvadājumi” | Sistematizēta informācija par Transporta un pārvadājumu nozares jaunumiem, normatīvo aktu izmaiņām, plānotiem notikumiem, iepirkumiem un izsolēm |
| 3.  | Nozares „Transports un pārvadājumi” arhīvs | Nozares arhīvā jānodrošina pieeja materiāliem vismaz par 10 iepriekšējiem gadiem |
| 4. | Mediju monitorings pēc Pasūtītāja noteiktajiem atslēgas vārdiem un tēmām un arhīvs | **Nodrošināt latviešu, krievu un angļu valodā rakstošo mediju monitoringu pēc Pasūtītāja izvēlētiem atslēgas vārdiem.**Minimālais atslēgas vārdu skaits – 25, ko iesniedz Pasūtītājs, ar iespēju Pasūtītājam izvēlēties un brīvi mainīt savus atslēgas vārdus. Pēc pieprasījuma – sagatavot mediju monitoringu konkrētam atslēgas vārdam (līdz 5 citiem atslēgas vārdiem vai to kombinācijām mēnesī)**Monitorējamo avotu – preses izdevumu - apjoms/skaits:****Nacionālo laikrakstu monitorings:** Diena, Dienas bizness, Latvijas Avīze, Neatkarīgā Rīta Avīze, Телеграф; Вести сегодня.**Reģionālo drukāto laikrakstu un to pielikumu, ja tādi ir, monitorings:** ne mazāk kā 45 izdevumi**Nedēļas un mēneša izdevumu monitorings**, monitorējot vismaz minētos žurnālus: Ir, The Baltic Times, MK-Latvija, Jurista vārds, Kapitāls, Latvijas tirgotājs, Rīgas laiks, Ir Nauda.**Ziņu portāli:** ne mazāk kā 25 portāli, ietverot portālus apollo.tvnet.lv, bizness.lv, db.lv, rus,db.lv, delfi.lv, diena.lv, kapitals.lv, la.lv, lsm.lv, nra.lv, politika.lv, rus.db.lv, rus.delfi.lv, rus.tvnet.lv, tvnet.lv, vesti.lv, vestnesis.lv, ir.lv, pietiek.com**Reģionālie un pilsētu portāli:** ne mazāk kā 31 portāls**TV kanālu un raidījumu monitorings:** ziņu un analītisko raidījumu monitorings kanālos LTV1, LTV7, LNT, Re:TV, TV3, TV6, PBK, Riga TV24, bet ne mazāk kā 90 raidījumi**Radio kanāli un raidījumi:** ziņu un analītisko raidījumu monitorings raidstacijās Latvijas Radio 1, Latvijas Radio 2, Latvijas Radio 4, Star FM, Skonto, SWH, SWH Plus, Radio Baltkom, Mix FM, Radio Tev, bet ne mazāk kā 100 informatīvie raidījumi**Nodrošināt pieeju monitoringa arhīva materiāliem vismaz 4 gadu garumā.****Nodrošināt sekojošas monitoringa datu bāzes apstrādes funkcijas:*** atlase un šķirošana, pieeja drukātu un audio/video materiālu pilnajām publikācijām (PDF formātā vai noskatīšanās/noklausīšanās pakalpojuma sniedzēja mājaslapā);
* meklēšana pēc jebkura pieprasītā vārda vai frāzes virsrakstos un tekstos vienotā sistēmā;
* strukturizēšanas iespējas;
* statistika (mediju statistikas nodrošināšana ikdienas kopsavilkumā);
* iespēja monitoringa ziņas pārsūtīt, izdrukāt, automātiski saglabāt datorā vai citā datu nesējā.
 |
| 5. | Sociālās saziņas monitorings: Forumu, RSS, ziņu portālu komentāru, sociālo tīklu un blogu monitorings pēc Pasūtītāja noteiktajiem atslēgas vārdiem un tēmām un arhīvs | Nodrošināt sociālās saziņas (komentāri, pieminējumi) monitoringu portālu (vismaz Delfi.lv un tvnet.lv) komentāru sadaļās, forumos, blogos, RSS un sociālajos tīklos (vismaz Twitter, Facebook, Instagram). |
| 6. | Pasūtītāja publicitātes kvantitatīvā analīze | Nodrošināt Pasūtītāja publicitātes analīzi un preses relīžu publicitātes analīzi:* tiešsaistē par dienu, mēnesi, ceturksni un gada periodu, ietverot salīdzinājumu, ja tāds iespējams, ar attiecīgo periodu iepriekšējā gadā un tekošā gada iepriekšējo mēnesi.
* Pdf formātā par mēnesi, ceturksni un gada periodu, ietverot salīdzinājumu, ja tāds iespējams, ar attiecīgo periodu iepriekšējā gadā un tekošā gada iepriekšējo mēnesi.

Publicitātes analīze ietver:* Pasūtītāja publicitātes apjoms pēc pieminējumu skaita un tēmām, dinamika dažādu valodu medijos noteiktā laika periodā;
* Pasūtītāja publicitāte atbilstoši mediju segmentiem pēc pieminējumu skaita, valodām un to procentuālais sadalījums;
* Pasūtītāja publicitātes tonalitāte pēc pieminējumu skaita un to procentuālais sadalījums, dinamika;
* Pasūtītāja publicitātes ierosinātāji pēc pieminējumu skaita un to procentuālais sadalījums;
* Pasūtītāja preses relīžu, iniciēto interviju, diskusiju publicitātes apjoms pēc skaita, dinamika, tonalitāte, dominējošie mediji
 |

1. **Pakalpojuma nodrošināšanas nosacījumi:**
	1. **Nodrošināt ziņu pieejamību un piegādi šādā veidā:**
		1. tiešsaistes ziņu (ziņu lentes) un nozares ziņu pieejamība: 24 (divdesmit četras) stundas diennaktī katru dienu (7 dienas nedēļā);
		2. elektroniskā formā tiešsaistes (on-line) režīmā, izvietojot tās Pretendenta tīmekļa vietnē, kas tiks atrunāta pie līguma slēgšanas;
		3. piešķir Pasūtītājam autorizācijas rekvizītus – lietotāja vārdu un paroli. Individuālo pakalpojumu lietotāju (individuāli piešķirts lietotāja vārds un parole) skaits tiks atrunāts pie līguma noslēgšanas;
		4. tiešsaistes pieejamību nodrošina pasūtītāja norādītajām IP adresēm (apgabalam). Vienas IP adreses lietotāju skaits pakalpojumam netiek ierobežots. IP adrese tiks norādīta, pie līguma noslēgšanas.
	2. **Nodrošināt mediju un sociālās saziņas monitoringa pieejamību un piegādi šādā veidā**:
		1. mediju monitoringa rezultātā atlasītās ziņas Pasūtītājam pieejamas elektroniskā formā tiešsaistes (on-line) režīmā, izvietojot tās Pretendenta tīmekļa vietnē, kas tiks atrunāta pie līguma slēgšanas, un tās pieejamas 24 (divdesmit četras) stundas diennaktī katru dienu (7 dienas nedēļā);
		2. mediju monitoringa rezultātā atlasītās ziņas tiek nosūtītas uz Pasūtītāja norādītās kontaktpersonas e-pastu (e-pastiem), kas tiks precizēts pie līguma noslēgšanas, katru darba dienu līdz plkst. 09:15. Piegādātājs var piedāvāt arī citu Pasūtītājam ērti lietojamu piegādes formu papildus minētajam.
		3. Mediju monitoringa rezultāti tiek sagatavoti:
			1. katru darba dienu līdz plkst. 8.00 nacionālo mediju apskatam;
			2. katru darba dienu līdz plkst. 12. 00 reģionālās preses apskatam;
			3. katru dienu plkst. 08.00, plkst. 10.00, plkst. 14.00 un plkst. 17.00 sociālo tīklu un portālu monitoringa apskatam;
			4. otrdien, trešdien, ceturtdien, piektdien par iepriekšējo dienu ne vēlāk kā līdz plkst. 10.00. TV un radio monitoringa apskatam;
			5. pirmdien apskatu par sestdienu, svētdienu ne vēlāk kā līdz plkst. 14.00 TV un radio monitoringa apskatam.
		4. sociālās saziņas monitoringa rezultātā atlasītās ziņas tiek nosūtītās uz Pasūtītāja norādītas kontaktpersonas e-pastu (e-pastiem), kas tiks precizēts pie līguma noslēgšanas katru darba dienu plkst. 08:15 un plkst. 15:00.
	3. **Nodrošināt Pasūtītāja publicitātes analīzes pieejamību un piegādi šādā veidā:**
		1. analīzes rezultāti Pasūtītājam pieejami elektroniskā formā tiešsaistes (on-line) režīmā, izvietojot tos Pretendenta tīmekļa vietnē, kas tiks atrunāta pie līguma slēgšanas, un tie pieejami 24 (divdesmit četras) stundas diennaktī katru dienu (7 dienas nedēļā);
		2. analīzes rezultāti tiek nosūtīti pdf formātā 1 (vienu) reizi mēnesī uz Pasūtītāja norādītās kontaktpersonas e-pastu (e-pastiem), kas tiks precizēts pie līguma noslēgšanas, 12 dienu laikā pēc analizējamā perioda beigām.
2. Pakalpojumu kvalitātes atbilstība Latvijas Republikā spēkā esošajiem normatīvajiem aktiem, kas regulē plašsaziņas līdzekļu darbību.
3. Lai varētu veikt korektu Pasūtītāja publicitātes analīzi, Pasūtītājs uz Izpildītāja norādīto e-pasta adresi nosūta medijiem sūtītās preses relīzes un informāciju par iniciētajām intervijām, diskusijām.
4. Mediju un sociālās saziņas monitoringa pakalpojumu sniegšanas rezultātā iegūtie materiāli un informācija atbilstoši Tehniskajā specifikācijā/ Tehniskajā piedāvājumā noteiktajam ir pieejama pasūtītājam vismaz 1 (vienu) mēnesi pēc iepirkuma līguma 24 (divdesmit četru) kalendāro mēnešu izpildes termiņa izbeigšanās.

Pretendents\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pilnvarotas personas amats, vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_

Pretendenta pilnvarotas personas paraksts:\_\_\_\_\_\_\_\_\_\_\_\_\_\_\_\_\_\_\_\_\_\_

3.pielikums
Nolikumam
ID Nr. AD 2018/8

**FINANŠU PIEDĀVĀJUMS**

Pretendents, *nosaukums*, tā *amats, vārds uzvārds* personā, kurš(-a) darbojas, pamatojoties uz *statūtiem/pilnvaras*, piedāvā sniegt pakalpojumu saskaņā ar iepirkuma **„Ziņu aģentūras, mediju monitoringa un publicitātes analīzes pakalpojumi VSIA “Autotransporta direkcija” vajadzībām”** (identifikācijas numurs: AD 2018/8) nolikuma, t.sk. Tehniskās specifikācijas prasībām par šādu līgumcenu:

|  |  |  |
| --- | --- | --- |
| **Priekšmets**  | **EUR bez PVN mēnesī** | **Kopējā līgumcena 24 mēnešiem EUR bez PVN** |
| Ziņu aģentūras, mediju monitoringa un publicitātes analīzes pakalpojumi saskaņā ar Tehniskās specifikācijas prasībām |  |  |

Pretendents\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pilnvarotas personas amats, vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_

Pretendenta pilnvarotas personas paraksts:\_\_\_\_\_\_\_\_\_\_\_\_\_\_\_\_\_\_\_\_\_\_

4. pielikums

Nolikumam

ID Nr. AD 2018/8

**Pretendenta pieredzes apraksts**

|  |  |  |  |  |
| --- | --- | --- | --- | --- |
| **Nr.** | **Pakalpojuma saņēmēja nosaukums** | **Pakalpojuma saņēmēja kontaktinformācija** | **Sniegtā pakalpojuma veids** | **Pakalpojuma sniegšanas laiks** |
| 1. |  |  |  |  |
| 2. |  |  |  |  |
| 3. |  |  |  |  |

Pretendents\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pilnvarotas personas amats, vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_

Pretendenta pilnvarotas personas paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums: \_\_\_\_\_\_\_\_\_\_\_\_\_\_\_\_\_\_\_

5.pielikums
Nolikumam
ID Nr. AD 2018/8

PROJEKTS

**LĪGUMS Nr.\_\_\_\_\_\_**

**Par ziņu aģentūras, mediju monitoringa un publicitātes analīzes pakalpojumiem**

Rīgā 2018.gada \_\_\_\_\_\_\_\_\_\_\_\_\_\_

Valsts sabiedrība ar ierobežotu atbildību „Autotransporta direkcija", kas reģistrēta Komercreģistrā ar vienoto reģistrācijas Nr. 40003429317 (turpmāk - **Pasūtītājs**), tās valdes priekšsēdētāja Kristiāna Godiņa personā no vienas puses un

**\_\_\_\_\_\_\_\_\_\_\_\_\_\_\_\_\_** (reģistrācijas numurs **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, adrese: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**), ko pārstāv **\_\_\_\_\_\_\_\_\_\_\_\_\_\_\_\_\_\_\_\_\_**, kas rīkojas saskaņā ar **\_\_\_\_\_\_\_\_\_\_\_\_\_\_\_\_\_\_\_\_\_\_** (*turpmāk –* ***Izpildītājs***), no otras puses,

abi kopā vai atsevišķi (*turpmāk – Puses*), pamatojoties uz publiskā iepirkuma Nr. AD \_\_\_\_\_\_\_\_\_\_\_\_ (CPV kods: 92400000-5 Ziņu aģentūru pakalpojumi) rezultātiem, noslēdz šādu līgumu:

1. **Līguma priekšmets**
	1. **Izpildītājs** veido un piegādā **Pasūtītājam** ziņu lenti latviešu valodā, mediju un sociālās saziņas monitoringu un Pasūtītāja publicitātes kvantitatīvo analīzi latviešu valodā saskaņā ar Tehnisko specifikāciju un **Izpildītāja** iesniegto piedāvājumu, kas ir šī līguma neatņemama sastāvdaļa.
2. **Līguma summa un norēķinu kārtība**
	1. Līguma kopējā summa ir EUR **\_\_\_\_\_\_\_\_\_\_** (**\_\_\_\_\_\_\_\_\_\_\_\_\_\_\_\_\_\_\_\_\_**), neieskaitot PVN. PVN likme tiek piemērota atbilstoši pakalpojuma sniegšanas laikā spēkā esošajiem normatīvajiem aktiem par PVN likmi. Līguma noslēgšanas dienā kopējā līguma summa ar PVN veido EUR **\_\_\_\_\_\_\_\_\_\_** (**\_\_\_\_\_\_\_\_\_\_\_\_\_\_\_\_\_\_\_\_\_**).
	2. **Izpildītājs** katru mēnesi līdz 10. (desmitajam) datumam nosūta **Pasūtītājam** apmaksai rēķinu par kārtējā mēnesī sniegtajiem pakalpojumiem.
	3. **Pasūtītājs** rēķina apmaksu veic 10 (desmit) darba dienu laikā pēc **Izpildītāja** rēķina saņemšanas dienas uz šajā līgumā norādīto **Izpildītāja** norēķinu kontu.
	4. Visi ar pakalpojuma sniegšanu saistītie izdevumi, kas **Izpildītājam** rodas, t.sk. nodarbinot iesaistītos speciālistus, ir iekļauti Līguma 2.1. punktā norādītajā summā.
3. **Pušu tiesības un pienākumi**
	1. **Pasūtītājs** samaksā par šajā līgumā noteiktā kārtībā **Izpildītāja** sniegto pakalpojumu.
	2. **Pasūtītājs** nodrošina, lai jebkura **Izpildītāja** piegādātā ziņu vai grafiskā materiāla nozīme tiktu saglabāta nemainīga. **Pasūtītājs**, izmantojot **Izpildītāja** ziņas, atsaucas uz to kā informācijas avotu.
	3. **Pasūtītājs** ir **Izpildītāja** sniegto un piegādāto Pakalpojumu gala lietotājs un nav tiesīgs nodot **Izpildītāja** piegādāto informāciju trešajām personām bez rakstiskas vienošanās ar **Izpildītāju**.
	4. **Pasūtītājs** nodrošina **Izpildītāja** izsniegto autorizācijas rekvizītu (lietotāja vārdu un paroli) glabāšanu tā, lai tie nebūtu pieejami trešajām personām, un nenodod trešajām personām autorizācijas rekvizītus bez rakstiskas vienošanās ar **Izpildītāju**.
	5. **Izpildītājs** saskaņā ar normatīvajiem aktiem, kas regulē plašsaziņas līdzekļu darbību, atbild par Pakalpojumā iekļautās informācijas saturu un satura patiesumu.
	6. **Puses** apņemas nekavējoties rakstiski informēt viena otru par jebkādām grūtībām šī līguma izpildes procesā, kas varētu aizkavēt savlaicīgu pakalpojuma sniegšanu un līguma izpildi.
	7. **Pasūtītājs** atzīst, ka **Izpildītājam** pieder autortiesības un visas blakustiesības uz **Izpildītāja** piegādāto Pakalpojumu, un neizmaina to saturu, neizplata tālāk, kā tikai šajā līgumā paredzētajā kārtībā.
4. **Pušu atbildība**
	1. Ja **Izpildītāja** vainas dēļ **Pasūtītājs** ilgāk nekā 5 (piecas) dienas mēnesī nesaņem pakalpojumu, **Izpildītājs** nākamā mēneša rēķinā samazina apmaksājamo summu par 30%, pamatojoties uz **Pasūtītāja** rakstisku pretenziju, kas iesniegta ne vēlāk kā līdz nākamā mēneša 5. (piektajam) datumam.
	2. **Pasūtītājs** nav atbildīgs par autorizācijas rekvizītu nonākšanu trešo personu rīcībā gadījumos, kad trešās personas autorizācijas rekvizītus ieguvušas, veicot nelikumīgas darbības.
	3. Puses nav atbildīgas par zaudējumiem un līguma saistību neizpildi, kas radušies nepārvaramu apstākļu ietekmē, kurus puse objektīvi nevarēja paredzēt, kontrolēt vai novērst. Nepārvarami apstākļi nozīmē jebkādu neparedzamu ārkārtas situāciju vai notikumu, kas ir ārpus pušu kontroles un nav radušies to kļūdas vai nevērīgas rīcības rezultātā, kas kavē vienu no pusēm veikt kādu no līgumā noteiktajiem pienākumiem un no kuriem nav bijis iespējams izvairīties, veicot pienācīgus piesardzības pasākumus.
	4. Puse, kurai kļuvis neiespējami izpildīt saistības minēto apstākļu dēļ, 3 (trīs) darba dienu laikā mutiski informē otru pusi par šādu apstākļu rašanos vai izbeigšanos un 5 (piecu) darba dienu laikā iesniedz rakstisku paziņojumu par minēto apstākļu rašanos vai izbeigšanos kopā ar pierādījumiem par nepārvaramu apstākļu iestāšanos. Ja paziņojums nav izdarīts paredzētajā laikā, puse zaudē tiesības atsaukties uz nepārvaramiem apstākļiem.
	5. Nepārvaramu apstākļu gadījumā pušu saistību izpildes termiņš tiek pagarināts attiecīgi par tādu laika periodu, par kādu šie nepārvaramie apstākļi ir aizkavējuši līguma izpildi.
5. **Pušu sadarbība un pilnvarotās personas**
	1. Līguma izpildei puses nozīmē pārstāvjus:
		1. **Pasūtītāja** nozīmētais pārstāvis: Inese Krūmiņa, VSIA „Autotransporta direkcija” sabiedrisko attiecību vadītāja, tālrunis 67686485, e-pasts: inese.krumina@atd.lv;
		2. **Izpildītāja** nozīmētais pārstāvis: **\_\_\_\_\_\_\_\_\_\_\_\_\_\_\_\_\_\_\_\_**, tālrunis: **\_\_\_\_\_\_\_\_\_\_\_\_\_\_**, fakss: **\_\_\_\_\_\_\_\_\_\_\_\_\_\_\_\_**, e-pasts: **\_\_\_\_\_\_\_\_\_\_\_\_\_\_\_\_\_\_**.
	2. Puse savlaicīgi informē otru pusi par tās pārstāvja nomaiņu.
	3. Jebkurš oficiāls paziņojums, lūgums, pieprasījums vai cita informācija (izņemot tehniskas dabas informāciju) saskaņā ar šo līgumu tiek iesniegta rakstiski un tiek uzskatīta par iesniegtu vai nosūtītu tai pašā dienā, ja tā nosūtīta pa faksu, e-pastu vai nodota personīgi otrai pusei, ko tā apstiprina ar parakstu. Ja paziņojums nosūtīts kā pasta sūtījums, tad uzskatāms, ka šāds sūtījums ir saņemts 7. (septītajā) dienā pēc tā nodošanas pastā. Visi paziņojumi pusēm tiek nosūtīti uz šajā līgumā norādītajām adresēm.
	4. **Izpildītājam** nav atļauts izmantot **Pasūtītāja** vārdu un dalību šī līguma izpildē komerciālos, t.sk. savas komercdarbības reklāmas nolūkos.
6. Strīdu izskatīšanas kārtība
	1. Domstarpības, kas saistītas ar šajā līgumā paredzēto saistību izpildi, Puses risina vienošanās ceļā. Vienošanos noformē rakstiski, un tā stājas spēkā pēc abpusējas parakstīšanas un kļūst par šī līguma neatņemamu sastāvdaļu.
	2. Ja puses nevar vienoties 60 dienu laikā, strīdu nodod izskatīšanai Latvijas Republikas tiesā Latvijas Republikas normatīvajos aktos noteiktajā kārtībā.
	3. Strīdi vai domstarpības pušu starpā neatbrīvo tās no šajā līguma paredzēto saistību izpildes.
7. **Noslēguma noteikumi**
	1. Līgums stājas spēkā pēc tā abpusējas parakstīšanas un ir spēkā attiecībā uz pakalpojuma sniegšanas periodu no 2019.gada 19.janvāra līdz 2021.gada 31.janvārim.
	2. Grozījumus šajā līgumā var izdarīt tikai, ievērojot Publisko iepirkumu likuma 9. panta deviņpadsmito daļu, un tie izdarāmi, pusēm rakstiski vienojoties, un tie stājas spēkā pēc abpusējas parakstīšanas un kļūst par šī līguma neatņemamu sastāvdaļu.
	3. Puses var izbeigt šo līgumu pirms tā darbības termiņa beigām, rakstiski vienojoties. Līgumu pirms termiņa beigām vienpusēji puse var izbeigt, rakstiski brīdinot otru pusi vismaz 1 mēnesi iepriekš. **Pasūtītājs** ir tiesīgs izbeigt šo līgumu pirms termiņa bez īpašas motivācijas.
	4. Puses apliecina, ka tām ir visas nepieciešamās pilnvaras un tiesības, lai slēgtu šo līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties šajā līgumā minēto saistību izpildi.
	5. Saskaņā ar Publisko iepirkumu likuma 9. panta astoņpadsmito daļu šī līguma teksts, izņemot **Izpildītāja** piedāvājumu, tiek publicēts **Pasūtītāja** tīmekļa vietnē *www.atd.lv*.
	6. Ar šī līguma spēkā stāšanās dienu visas iepriekšējās mutiskās vai rakstiskās vienošanās par šī līguma priekšmetu zaudē spēku.
	7. Līgums kopā ar tā pielikumu sagatavots latviešu valodā uz **\_\_** (**\_\_\_\_\_\_\_\_**) lapām un parakstīts divos eksemplāros ar vienādu juridisko spēku, katrai pusei pa vienam līguma eksemplāram.

1. **Pušu rekvizīti un paraksti**

|  |  |
| --- | --- |
| **PASŪTĪTĀJS:****VSIA „Autotransporta direkcija”**Reģistrācijas Nr. 40003429317Juridiskā adrese: Vaļņu iela 30, Rīgā, LV- 1050Maksājumu rekvizīti Banka: a/s “Swedbank” Bankas kods: HABALV22Konts: LV57HABA0001408047027Valdes priekšsēdētājs K. Godiņš | **IZPILDĪTĀJS** |